Eksterteritoriaj zonoj de la Apostola Seĝo

La Eksterteritoriaj Zonoj de la Sankta Seĝo, ĉeestaj ene de la limoj de la Itala Respubliko estas ĉi-sube listigitaj. La teritoria suvereneco estis paktita kaj konfirmita okaze de la subskribo de la Lateranaj Traktatoj de 11-a de februaro 1929. Tiuj zonoj troviĝas ne nur en Romo, sed ankaŭ en aliaj lokoj de la Provinco de Romo. Ĉiuj tiuj lokoj kun iliaj establoj, escepte de la Minora Roma Seminario, estis deklaritaj de la organo por la Edukado, scienco kaj kulturo de Unuiĝintaj Nacioj “Mondaj Heredaĵoj". La ekstrateritoriaj zonoj troviĝas ene de la itala teritorio. Kun la solvo de la Roma problemo, tiuj teritorioj estis similigitaj, internacijure kaj konvencie, al ambasadorejoj de la fremdaj landoj. De ĉiam tiuj palacoj kaj teritorioj estis uzitaj por la taskoj de la eklezia administrado. En la urbo Romo Ekstrateritoriaĵoj en la urbo Romo, sed ekstere de la Vatikanurbo: Baziliko Sankta Johano de Laterano; Palaco de Laterano kun kunaj Papa Leterana Universitato kaj Papa Roma Seminario; Baziliko Sankta Maria la Granda; Baziliko de Sankta Paŭlo antaŭ la Muroj, inkluzive de la abatejo; Palaco Sankta Kalisto; Komplekso de la Papa Ateneo kaj Urba Kolegio “Propaganda Fide” ĉe Gianicolo; Baziliko Sanktaj Apostoloj kun la flanka Palaco Sanktaj Apostoloj; Palaco tuj apuda al la preĝejo San Carlo ai Catinari; Palaco de la Dataria Dataria apud Kvirinala palaco (Tiu ĉi lasta ne plu propraĵo de la Apostola Seĝo; Palaco de la Kancelario inter la lokoj Vittorio Emanuele kaj Campo de' Fiori; Palaco de Propaganda Fide ĉe Placo de Hispanio; Palaco de la Sankta Ofico ĉe “Porta Cavalleggeri”, apud Placo Sankta Petro; Palaco de la Kongregacio por la Orientaj Eklezioj, iam “palaco dei Convertendi” ĉe Placo Scossacavalli; Palaco de la Vikariejo en via de la Pigna; Pontifika Gregoria Universitato hodiaŭ Kolegio Sankta Roberto Bellarmino; Pontifika Gregoria Universitato ĉe Placo de la Pilotta; Komplekso de la institutoj de: Kristana Arkeologio, Pontifika Orienta Instituto, Lombarda Kolegio kaj Rusa Kolegio en Sankta Maria la Granda; Palacoj de la papa Ateneo de la Sankta Kruco kaj de Domus Internationalis Paulus VI, najbare de la strato de la Scrofa; Por ripozdomo Sanktaj Johano kaj Paŭlo, inkluzive de la "nympheum de Nerono", sur monteto Celio; Ospedale pediatrico Bambino Gesù sur monteto “Gianicolo”; Vilao Gabrielli sur Gianicolo. En la Provinco de Romo Eksterteritoriaj sanktaseĝaj propraĵoj en la provinco de Romo: Papa palaco kaj Vilao Barberini en la urbo Castel Gandolfo (vidu ĉe Kastelo Gandolfo); Areo de Santa Maria di Galeria, kie gastas instalaĵoj de la Vatikana Radio. Tiu teritorio, disponigita de Italio al la Apostola Seĝo en la 1950-aj jaroj, estas pli vasta ol la ŝtato de la Vatikanurbo (ĝi vastas 44 hektarojn). Ceteraj eksterteritoriaĵoj en Italio Sanktejo de la Beta Virgulino de la Rozario en Pompei; Sanktejo de la Sankta domo en Loreto; Baziliko de Sankta Francisko en Asizo; Baziliko de Sankta Antonio de Padovo. Vidu ankaŭ Apostola Seĝo Vatikanurbo Papa Ŝtato Lateranaj Traktatoj Referencoj